Συζήτηση:Ελληνικά φύλα

message: Υφίστανται πολλές απόψεις για τα ελληνικά φύλα. Η παρουσιαζόμενη δεν είναι ακριβής ως προς τους προσδιορισμούς της. Η κάθοδος των Δωριέων επίσης είναι αμφιλεγόμενη υπόθεση--ΗΠΣΤΓ 11:13, 26 Οκτωβρίου 2007 (UTC)
Ούτως ή άλλως υπάρχει αντίφαση μεταξύ της αναφοράς στο κείμενο για πρωτοέλληνες και του τίτλου ελληνικά φύλα. Ο όρος έλληνες είανι  μεταγενέστερος και νομίζω ότι ο τίτλος είναι προβληματικός.- Αχρήστης 12:03, 26 Οκτωβρίου 2007 (UTC)
Η κάθοδος των Δωριέων σήμερα θεωρείται ιστορικά δεδομένη. Η αντίθετη άποψη ότι δηλαδή οι Δωριείς είναι γηγενείς επαναστάτες της Πελοποννήσου ή λαός που διώχθηκε και ξαναεπέστρεψε στην Πελοπόννησο (επιστροφή των Ηρακλειδών) προφανώς δημιουργήθηκε ήδη από την αρχαιότητα για να δικαιολογήσει την γενεαλογική συνέχεια μεταξύ των ιστορικών μεταδωρικών κατοίκων της Πελοποννήσου και των προδωρικών μυθικών ηρώων. Κανείς βέβαια δεν αρνείται ότι οι Δωριείς βοηθήθηκαν από Ίωνες και Αχαιούς που εγκατέλειψαν την τρομερά συνωστισμένη Πελοπόννησο κατά το 1400 π.Χ. και βρέθηκαν σε βόρειο Ελλάδα , Νησιά του Αιγαίου (Κρήτη , Ρόδος κ.α.) ,Μικρά Ασία , Κύπρο , μέχρι και την μακρινή Κάτω Ιταλία. Πριν από την κάθοδο των Δωριέων τα παράλια της Πελοποννήσου κατοικούνταν από Ίωνες και η ενδοχώρα από Αχαιούς. Στην Οδύσσεια γίνεται αναφορά για την ιωνική πελοπόννησο (Ίασον Άργος) ενώ ο Ηρόδοτος (1.145) αναφέρει ότι οι 12 πολιτείες των Ιώνων της Μικράς Ασίας ήταν κατά αναλογία των 12 πολιτειών τους στην Πελοπόννησο. Επίσης πολές επιφανείς οικογένειες της Αθήνας καταγόταν από την Ιωνική Πύλο και οι πρόγονοί τους διώχθηκαν από την Πελοπόννησο από Δωριείς και Επειούς.
Η κάθοδος των Δωριέων είναι ένα μέρος του συνολικού φαινομένου που ονομάζεται Μεγάλη Αιγιακή Μετακίνηση (Bengtson , Hammond) και προκλήθηκε από την κάθοδο των Φρυγών στα νότια βαλκάνια. Οι Φρύγες πίεσαν τα βορειοδυτικά ελληνικά φύλα προκαλώντας τη μετακίνησή τους. Δωριείς και Επειοί κατέληξαν στην πελοπόννησο πιθανόν από την Πίνδο ή τη μέση κοιλάδα του Αλιάκμονα (όρος Βόιον)(Ηρόδοτος 1.56). Οι Θεσσαλοί από τη Θεσπρωτία κατέληξαν στην Θεσσαλία που μέχρι πριν λεγόταν Άργος Πελασγικόν.Οι Μολοσσοί από το κάτω μέρος του Αώου κινήθηκαν προς το άνω και από εκεί βρέθηκαν στην Ελλοπία , ενώ οι Μακεδόνες από την άνω κοιλάδα του Αλιάκμονα διώχθηκαν από τους Ορέστες στη Μέση κοιλάδα του Αλιάκμονα και από εκεί διώχθηκαν  από τους Τυμφαίους (που κατάγονται από το όρος Τύμφη στο Μέτσοβο) και τους Ελιμειώτες ακόμη ανατολικότερα στα Πιέρια όρη που ο Ηρόδοτος γνωρίζει ως «όρος Μακεδονικόν» και την αμέσως εγγύς περιοχή ως «Γη Μακεδονίς» (7.127-7.131).
Κατά τη Μεγάλη Αιγιακή Μετακίνηση οι Φρύγες φτάνουν μέχρι την βόρειο Μικρά Ασία (Φρυγία), ενώ η κοιτίδα τους είναι η περιοχή Lausitz στη Σλοβενία και οι Ετρούσκοι (γνωστοί στους Έλληνες ως Τυρσήνοι/Τυρρήνοι) εγκαταλοίπουν την περιοχή του Αιγαίου για να εγκατασταθούν στην Τοσκάνη της Ιταλίας. Η όλη πίεση αναγκάζει τους Ίωνες και Αιολείς να μεταναστεύσουν στη Μικρά Ασία κατά τον Α΄ αποικισμό.
— Ανυπόγραφο σχόλιο του χρήστη 85.18.136.110 (συζήτηση • συνεισφορά) 20:23, 22 Φεβρουαρίου 2008.
Οι Ελιμιώτες, οι Αργεστές, οι Πελαγόνες και οι Γενεάτες ήταν φύλα Ηπειρωτικά ή Μακεδνικά; Χρήστης:Pyraechmes ο υβριδικός (για εξοικονόμηση φαιάς ουσίας!)... (συζήτηση) 12:02, 10 Σεπτεμβρίου 2012 (UTC)

message: Όπως σωστά αναφέρεται και στο πρώτο σχόλιο της προηγούμενης ενότητας, "υφίστανται πολλές απόψεις για τα ελληνικά φύλα". Δηλαδή σε ένα θέμα ήδη πολύ δύσκολο, τι κάνουμε εδώ; Κλασικά: συντάκτες έρχονται και προσθέτουν ό,τι τους κατέβει, συγχέοντας τον μύθο με την πρωτοϊστορία. Μαύρα χάλια.--Dipa1965 (συζήτηση) 17:39, 14 Οκτωβρίου 2015 (UTC)
thread_title:  ανακρίβεια, πρωτότυπη έρευνα κλπ